**ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΗΝ ΕΝΙΣΧΥΤΙΚΗ ΔΙΔΑΣΚΑΛΙΑ**

Σας γνωστοποιούμε ότι αναρτήθηκε η Y.A. 114223/Δ2/02-10 2024 με θέμα: «Οργάνωση και λειτουργία σχολικών κέντρων αντισταθμιστικής εκπαίδευσης ως προς την Ενισχυτική Διδασκαλία για το σχολικό έτος 2024-2025».

Με τον όρο «Ενισχυτική Διδασκαλία» (E.Δ.) Γυμνασίου νοείται η παρακολούθηση από τον/τη μαθητή/τρια του Γυμνασίου αυτοτελούς υποστηρικτικού προγράμματος διδασκαλίας στα μαθήματα: 1) Νεοελληνική Γλώσσα και Γραμματεία, 2) Αρχαία Ελληνική Γλώσσα και Γραμματεία, 3) Μαθηματικά, 4) Φυσική, 5) Χημεία, 6) Αγγλικά.  
Στην Ενισχυτική Διδασκαλία συμμετέχουν προαιρετικά μαθητές/τριες όλων των τάξεων του Γυμνασίου που υστερούν στους ανωτέρω τομείς γνώσης, με συνέπεια την αδυναμία αποδοτικής συμμετοχής τους στη διαδικασία της μάθησης ή μαθητές/τριες που επιθυμούν να βελτιώσουν την απόδοσή τους στα ανωτέρω μαθήματα. Κάθε μαθητής/τρια μπορεί να παρακολουθήσει από ένα έως και όλα τα μαθήματα της Ενισχυτικής Διδασκαλίας.  
Το ωρολόγιο πρόγραμμα της Ενισχυτικής Διδασκαλίας καθορίζεται ως εξής:  
- Για την πρώτη τάξη Γυμνασίου:

τρεις (3) ώρες Νεοελληνική Γλώσσα και Γραμματεία,

δύο (2) ώρες Αρχαία Ελληνική Γλώσσα και Γραμματεία,

τρεις (3) ώρες Μαθηματικά,

μία (1) ώρα Φυσική και

δύο (2) ώρες Αγγλικά.

Σύνολο έντεκα (11) ώρες.  
- Για την δεύτερη τάξη Γυμνασίου:

 τρεις (3) ώρες Νεοελληνική Γλώσσα και Γραμματεία,

 δύο (2) ώρες Αρχαία Ελληνική Γλώσσα και Γραμματεία,

 τρεις (3) ώρες Μαθηματικά,

 μία (1) ώρα Φυσική,

μία (1) ώρα Χημεία και

 δύο(2) ώρες Αγγλικά.

  Σύνολο δώδεκα (12) ώρες.  
- Για την τρίτη τάξη Γυμνασίου:

 τρεις (3) ώρες Νεοελληνική Γλώσσα και Γραμματεία,

 δύο (2) ώρες Αρχαία Ελληνική Γλώσσα και Γραμματεία,

 τρεις (3) ώρες Μαθηματικά,

 μία (1) ώρα Φυσική,

 μία (1) ώρα Χημεία και

 δύο(2) ώρες Αγγλικά.

Σύνολο δώδεκα (12) ώρες.

Όσοι γονείς/κηδεμόνες επιθυμούν τα παιδιά τους να συμμετάσχουν στο πρόγραμμα της ενισχυτικής διδασκαλίας θα πρέπει  να κατεβάσουν από την ιστοσελίδα του σχολείου και να συμπληρώσουν την υπεύθυνη δήλωση συμμετοχής.

Καταληκτική ημερομηνία για τις δηλώσεις 31 Οκτωβρίου.